Република Македонија
И З В Р Ш И Т Е Л
Образец бр.50
Музафер Хоџиќ
именуван за подрачјето
на Основниот суд
И.бр.57/18
Скопје 1 Скопје 2
ул.1737, бр.32, локал 31
тел. 02/ 3 110-964

Извршителот Музафер Хоџиќ од Скопје врз основа на барањето за спроведување на извршување од доверителот Стопанска банка АД Скопје со седиште на ул.11-ти Октомври бр.7 Скопје, засновано на извршната исправа Нотарски акт ОДУ бр.24/02 од 22.02.2002 г. на Нотар Весна Паунова од Скопје и Пресуда XVII ТС-1381/11 од 20.12.2013 на Основен суд Скопје 2 Скопје, против должникот АДГ МАВРОВО Скопје-во стечај со ЕДБ 4030947142977 и седиште на ул.Фјодор Достоевски б.б. Скопје, за спроведување на извршување во вредност 221.380.609,00 денари, на ден 04.06.2018 година го донесува следниот:

З А К Л У Ч О К

ЗА ВТОРА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА ВТОРА продажба со усно јавно наддавање на недвижноста означена како: деловен простор во Пробиштип, запишана во Имотен лист бр. 21 за КО Пробиштип при АКН – Одделение за катастар на недвижности Пробиштип, со следните ознаки:

-КП основен 1470, дел 155; адреса: ул Вељко Влаховиќ; бр.на зграда: 1; намена на згр.Б4; влез: 1; кат: ПР; намена на посебен/заеднички дел од зграда: ДП; внатрешна површина: 53m², која се наоѓа во сопственост на должникот АДГ МАВРОВО Скопје-во стечај.

Продажбата ќе се одржи на ден 21.06.2018 година (четврток), во 10:00 часот во просториите на Извршител Музафер Хоџиќ Скопје.

Почетната вредност на недвижноста, утврдена со заклучок на извршителот И.бр.57/18 од 04.06.2018 г., изнесува 8.260,00 евра во денарска противвредност, по среден курс на НБРМ на денот на продажбата, под која недвижноста не може да се продаде на второто јавно наддавање.

Недвижноста е оптоварена со следните товари и службености:

-Хипотека во корист на доверителот Стопанска банка АД Скопје, врз основа на Нотарски акт ОДУ бр.24/02 од 22.02.2002 год. на Нотар Весна Паунова од Скопје и

-Налог за извршување врз недвижност И.бр.57/18 од 26.04.2018 г. на Извршител Музафер Хоџиќ од Скопје.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на сметката од извршителот со бр. 200001322978433 која се води кај Стопанска Банка АД Скопје и даночен број 5030006240601.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање: дневен весник Нова Македонија и електронски на веб страницата на Комората.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

Музафер Хоџиќ

Д.-на: Доверител,

Должник,

УЈП-Регионална дирекција Скопје

Правна поука: Против овој заклучок може да се поднесе приговор до Основниот суд согласно одредбите на член 86 од Законот за извршување.

ЗАКЛУЧОК за запирање на извршување по предлог (врз основа на член 166 став 1 од Законот за извршување)

1

2018-06-04

Ana